40 



de colligitur vasa ista humorem lymphaticum a variis vermis partibus derivare 

 ad cisternam, indeque ad sanguinem per arterias majores profluentem. Humor 

 ille, quo vasa lactifera turgent, lacteam consistentiam, atque colorem amittit 

 quemadmodum illa a cisterna recedunt; et sane, quae super pallium excurrunt, 

 lympham tenuem transferre videntur. Pallium animantis Ostreae Cristatae, nu- 

 perrime e mari eductae, lente vitrea aliquando perspicientibus, summa cum ju- 

 cunditate observavimus , lacteum humorem per vasa ista excurrentem, paullatim 

 in cisternam permanasse, eique deinceps lympham tenuem successisse. 



In Hepate notanda in primis ejus magnitudo, qua oesophagum, ventriculum, 

 ac in plerisque Molluscis magnam intestinorum partem tegit; deinde ejus fabri- 

 ca revera singularis. Simplici lente vitrea exploratum, objectorum superficiem 

 vix septuagies amplificante, congeriem exhibet sive vesicularum sphoericarum , 

 sive folliculorum , utriculi formam imitantium, et bili dulci viridescenti, vel fla- 

 vo-fusca turgescentium .Hi omnes membrana tenuissima compinguntur,etin plu- 

 rimos veluti exiguos racemos coalescentes , ex quibus passimalii majores efficiun- 

 tur, communi membrana demum simul obvelantur. Singuli horum folliculorum 

 pedunculo suo, sive ductu peculiari insigniuntur , qui ductus subinde in alios 

 majores abeunt, iique in alios ampliores, donec tandem bilis, qua folliculi tur- 

 gent, per varios ductus hujus generis in ductum amplissimum effundatur, quem 

 . choledochum rite nuncupabimus. Hic autem non- abit in intestina, sed directe 

 ad ventriculum tendit, in cujus cavitatem per plures hujusmodi ductus ad ip- 

 sum circumundique pergentes, valvulisque peculiaribus in ipsorum orificio in- 

 structos, profluenter bilis evolvitur. Singulare hoc Naturae misterium ex anato- 

 me Mollusci Mactrae Glaucae, sole clarius colligetur. Bilis haec porro digitis ex- 

 cepta haud aliter ipsos inficere solet, quam si saponaceo aliquo liquore coin- 

 quinarentur. In ingenti hepatum numero, quae dissecuimus, nullam cistifelleam 

 observare usuvenit. Vasa sanguifera, quibus hepar ditatur, non modo sunt val- 

 de numerosa, sed amplissima prae ceteris esse conspiciuntur. 



Ventriculus in plerisque horum Molluscorum, ut supra dictum est, geminus 

 invenitur , atque alter alteri imminet. Ingluviem illum potius, quam ventriculum 

 recte nuncupares. Orificium,quo inter se mutuo communicant, valvula insigni- 

 tnr. Eorum cavitas in genere exiguaest, et valde rugosa, rugis (interdum satis 

 speciosis) ex musculosa ipsorum membrana proficiscentibus. Plura in eamdem 

 hiant oscula ductuum choledochorum , ut supra adnotavimus , per quos bilis , 

 presso inter digitos hepate, uberiori cursu fluere conspicitur. Oscula hujusmo- 

 di, vel saltem ipsorum nonnulla, quodammodo obturantur a processibus lanceo- 



